Eva Harr

Eva Harr (født 10. mars 1951 i Harstad) er en norsk maler og grafiker. Harr studerte ved Statens Håndverks og Kunstindustriskole fra 1972 til 1977 og deretter ved Statens kunstakademi fra 1977 til 1981.

Hennes bilder med vakre landskapsmotiver fra Nord-Norge har gjort henne kjent, men hun har også i senere bilder hatt et mer ekspressivt uttrykk. Hun har deltatt på Statens Høstutstilling, på kollektivutstillinger i Norge og utlandet og hatt en rekke separatutstillinger i Norge. Eva Harr er innkjøpt av Nasjonalgalleriet, Norsk kulturråd, Riksgalleriet, Nordnorsk Kunstmuseum, Bodø kommune, Narvik kommune, Tromsø kommune, Harstad kommune. Hun har også utsmykket hurtigruten MS «Richard With».

Sommeren 2007 åpnet et permanent galleri med hennes kunst i Reine kultursenter på Reine i Lofoten hvor også fotografen Frank A. Jenssen viser sine bilder.

Referanser

Eksterne lenker 
 Eva Harrs hjemmeside

Norske malere
Norske grafikere
Personer fra Harstad kommune
Fødsler i 1951